Document ID: 31992R3732

ΚΑΝΟΝΙΣΜΟΣ (ΕΟΚ) αριθ. 3732/92 ΤΗΣ ΕΠΙΤΡΟΠΗΣ της 22ας Δεκεμβρίου 1992 για την τροποποίηση του κανονισμού (ΕΟΚ) αριθ. 1059/83 σχετικά με τα συμφωνητικά αποθεματοποίησης για τον επιτραπέζιο οίνο, το γλεύκο σταφυλής, το συμπυκνωμένο γλεύκος σταφυλής και το διορθωμένο συμπυκνωμένο γλεύκος σταφυλής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1756/92 (2), και ιδίως το άρθρο 32 παράγραφος 5,
Εκτιμώντας:
ότι με το ισχύον καθεστώς προβλέπεται η πληρωμή προκαταβολής επί της ενισχύσεως στην αποθεματοποίηση σε δύο τριμηνιαίες πληρωμές και μεριμνώντας για την απλούστευση των διοικητικών περιορισμών, αφενός, και την ενδυνάμωση της αποτελεσματικότητας του μέτρου, αφετέρου, πρέπει να προβλεφθεί η δυνατότητα για τα κράτη μέλη να πληρώνουν εφάπαξ την ενίσχυση στην αποθεματοποίηση από την αρχή της περιόδου, προβλέποντας τη σύσταση των κατάληλλων εγγυήσεων- ότι το μέτρο αυτό θα πρέπει να ισχύσει από την 1η Ιουνίου της περιόδου συνάψεως των συμφωνητικών για την περίοδο 1992/93-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 14, η παράγραφος 2 του κανονισμού (ΕΟΚ) αριθ. 1059/83 της Επιτροπής (3) αντικαθίσταται από το ακόλουθο κείμενο:
"2. Οι παραγωγοί οι οποίοι έχουν συνάψει μακροπρόθεσμα συμφωνητικά αποθεματοποίησης λαμβάνουν, μετά την αίτησή τους, την προκαταβολή του ποσού της ενισχύσεως η οποία υπολογίζεται κατά τον καθορισμό του συμφωνητικού, υπό τον όρο ότι έχουν συστήσει εγγύηση ίση με το 110 % της ενισχύσεως υπέρ του οργανισμού παρεμβάσεως.
Η πληρωμή της προκαταβολής πραγματοποιείται το αργότερο 3 μήνες μετά την υποβολή της αποδείξεως για τη σύσταση της εγγυήσεως.
Το υπόλοιπο πληρώνεται το αργότερο 3 μήνες μετά την ημέρα λήξεως του συμφωνητικού."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 15 Δεκεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1992.

Labels: 3
11
17
19